วีซ่าจับมือแบงก์ติดเครื่องรูดปรื๊ดใหม่
วีซ่า จับมือแบงก์ ลุยติดตั้งเครื่องรับชำระเงินผ่านโทรศัพท์ ลั่นลดต้นทุนได้ 10 เท่า
1 มี.ค. 2556

วีซ่า จับมือแบงก์ ลุยติดตั้งเครื่องรับชำระเงินผ่านโทรศัพท์ ลั่นลดต้นทุนได้ 10 เท่า
นายสมบูรณ์ ครบธีรนนท์ ผู้จัดการ บริษัท วีซ่า อินเตอร์เนชั่นแนล ประจำประเทศพม่าและประเทศไทย เปิดเผยว่า ปัจจุบันวีซ่าได้ร่วมกับธนาคารกรุงไทย ธนาคารกรุงศรีอยุธยา และธนาคารกสิกรไทย ขยายจุดบริการจุดรับชำระเงินผ่านบัตรบนมือถือ (mPos) ในประเทศไทยเป็นที่แรกในภูมิภาคเอเชียตะวันออกเฉียงใต้และเอเชียแปซิฟิก ซึ่งผู้ถือบัตรสามารถทำรายการบัตรวีซ่าผ่านเครื่องอ่านบัตรที่ติดตั้งบนโทรศัพท์มือถือสมาร์ตโฟน หรือไอแพดได้ เช่นเดียวกับเครื่องรูดบัตรทั่วไป โดยแต่ละธนาคารตั้งเป้าหมายขยายไม่ต่ำกว่าแห่งละ 12 หมื่นเครื่อง หรือรวมไม่ต่ำกว่า 34 หมื่นร้านค้า เนื่องจากต้นทุนเครื่องอ่านบัตรผ่านมือถือราคาเครื่องละ 2,000 บาท ซึ่งถูกกว่าเครื่องรูดบัตรปัจจุบันที่อยู่ที่ราคา 2 หมื่นบาท หรือถูกกว่า 10 เท่า
“แนวโน้มการใช้บัตรเครดิตเพื่อลดแทนเงินสดเพิ่มมากขึ้นจาก 10 ปีที่แล้วมีประมาณ 67% ของปริมาณการใช้เงินสด ปัจจุบันเพิ่มเป็น 10% ของปริมาณการใช้เงินสด ซึ่งปริมาณการใช้บัตรเครดิตตามตัวเลขของธนาคารแห่งประเทศไทย (ธปท.) จะโต 1012%” นายสมบูรณ์ กล่าว
อย่างไรก็ตาม การเปิดประชาคมเศรษฐกิจอาเซียน (เออีซี) ทำให้จะมีปริมาณธุรกรรมทางการเงินมากขึ้น โดยปัจจุบันวีซ่าได้ให้บริการได้ทั้ง 10 ประเทศสมาชิกในเออีซีแล้ว โดยไทยถือว่ามีปริมาณการใช้เงินผ่านบัตรเครดิตวีซ่าเป็นอันดับหนึ่ง แต่จำนวนการถือบัตรเครดิตวีซ่าในอินโดนีเซียสูงสุดในอาเซียน เพราะมีจำนวนประชากรมากที่สุด และล่าสุดวีซ่าได้เข้าไปให้บริการและวางระบบในประเทศพม่า ซึ่งเพิ่งเปิดประเทศ และมีประมาณ 30 ร้านที่รับบัตรเครดิต และมีตู้เอทีเอ็มประมาณ 116 เครื่องเท่านั้น
ล่าสุด วีซ่าร่วมกับพัทยาเปิดตัวบัตรท่องเที่ยวใบแรกของพัทยา “Pattaya Tourist Visa Prepaid Card” ที่ออกโดยธนาคารกรุงไทย โดยมอบสิทธิประโยชน์ส่วนลดสูงสุด 50% เมื่อจ่ายบัตรที่ร้านค้าที่ร่วมรายการกับวีซ่าในเมืองพัทยา
นายอิทธิพล คุณปลื้ม นายกเมืองพัทยาว่า การร่วมมือครั้งระหว่างวีซ่าและพัทยาครั้งนี้จะส่งเสริมการท่องเที่ยวพัทยาให้เป็นที่รู้จักมากขึ้นและ ส่งเสริมธุรกิจร้านค้าในพัทยา ทั้งนี้ตั้งเป้าหมายยอดการใช้บัตรพัทยานี้จำนวน 5 หมื่นบัตร วงเงิน สูงใช้จ่าย 10,000 บาทคิดเป็น 500 ล้านบาท เพื่ออำนวยความสะดวกให้นักท่องเที่ยวไม่ต้องพกเงินสด และเพิ่มค่าใช้จ่ายต่อหัวในการท่องเที่ยวจาก2,800 บาทต่อวัน เป็น 3,500 บาทต่อวัน โดยปัจจุบันมีร้านค้าที่รับบัตรวีซ่าประมาณ 2,000 แห่งและคาดว่าจะเพิ่มเป็น 5,000 แห่ง โดยณ. ธ.ค.2555 มีนักท่องเที่ยวมาพัทยา 8 ล้านคน เป็นนักท่องเที่ยวไทย 3 ล้านคนและนักท่องเที่ยวต่างชาติ 5 ล้านคน
ทั้งนี้ผู้ที่สนใจบัตรได้ที่ธนาคารกรุงไทย ใบละ 100 บาทเติมเงินได้สูงสุด 5 หมื่นบาท อายุใช้บัตร 2 ปี ซึ่งสามารถที่เติมเงินได้ที่สาขาธนาคารกรุงไทยและบูธแลกเงินตราต่างประเทศในพัทยา